cometadata/datacite-titles-descriptions-related-identifiers huggingface dataset:
DOI: 10.14457/cu.the.2007.1756
title: การศึกษาสภาพและปัญหาการใช้แหล่งเรียนรู้ในชุมชนในการเรียนการสอนวิทยาศาสตร์ระดับมัธยมศึกษาตอนต้น

description: วัตถุประสงค์ของการวิจัยครั้งนี้คือ 1) เพื่อศึกษาสภาพการใช้แหล่งเรียนรู้ในการเรียนการสอนวิทยาศาสตร์ 2) เพื่อศึกษาปัญหาการใช้แหล่งเรียนรู้ในการเรียนการสอนวิทยาศาสตร์ 3) เพื่อเปรียบเทียบปัญหาการใช้แหล่งเรียนรู้ในการเรียนการสอนวิทยาศาสตร์ จำแนกตามขนาดโรงเรียน 3 ขนาดคือ ขนาดเล็ก ขนาดกลางและขนาดใหญ่ 4) เพื่อเปรียบเทียบปัญหาการใช้แหล่งเรียนรู้ในการเรียนการสอนวิทยาศาสตร์ จำแนกตามเขตอำเภอ คือ ในเขตอำเภอเมือง และนอกเขตอำเภอเมือง ตัวอย่างประชากรคือ ครูวิทยาศาสตร์ เก็บรวบรวมข้อมูลโดยใช้แบบสอบถาม และการสัมภาษณ์แบบมีโครงสร้าง วิเคราะห์ข้อมูลโดยการใช้สถิติค่าเฉลี่ย ค่าร้อยละ ส่วนเบี่ยงเบนมาตรฐาน และวิเคราะห์เนื้อหา ผลการวิจัยสรุปได้ดังนี้ 1. แหล่งเรียนรู้ที่ครูนำมาใช้ แบ่งตามประเภทของแหล่งเรียนรู้ได้ดังนี้ 1) ทรัพยากรที่มีอยู่ในสถานที่ธรรมชาติ ครูส่วนใหญ่ 63% ใช้ทรัพยากรป่าไม้มากที่สุด แต่ใช้เอมอรี่ (Emery) 18.5% น้อยที่สุด 2) แหล่งเรียนรู้ที่เป็นสถานที่ที่มนุษย์สร้างขึ้น ครูส่วนใหญ่ 79% ใช้ศูนย์วิทยาศาสตร์เพื่อการศึกษานครราชสีมา แต่ใช้แหล่งโบราณคดีบริเวณคูเมือง 21.5% น้อยที่สุด 2. ปัญหาการใช้แหล่งเรียนรู้ที่ครูส่วนใหญ่พบคือ ขาดงบประมาณสนับสนุนในการค้นหาและใช้แหล่งเรียนรู้ 3. ปัญหาการใช้แหล่งเรียนรู้ในชุมชนในการเรียนการสอนวิทยาศาสตร์ ของแต่ละขนาดโรงเรียน ไม่แตกต่างกัน 4. การเปรียบเทียบปัญหาการใช้แหล่งเรียนรู้จำแนกตามเขตอำเภอ พบว่ามีความแตกต่างกันอย่างมีนัยสำคัญทางสถิติที่ระดับ 0.001 โรงเรียนในเขตอำเภอเมืองมีค่าเฉลี่ยของปัญหามากว่าโรงเรียนนอกเขตอำเภอเมือง
DOI: 10.5281/zenodo.3345805
title: dictionaria/nen: Nen Dictionary

description: Evans, Nicholas. 2019. Nen dictionary. Dictionaria 8. 1-5005 (Available online at https://dictionaria.clld.org/contributions/nen)
DOI: 10.5526/erdr-00000109
title: Plasticity evolves in variable environments - phenotype data
DOI: 10.14457/cu.the.2007.1757
title: การศึกษาเปรียบเทียบราคาค่าก่อสร้างและการวิเคราะห์ปัจจัยการเสนอราคางานก่อสร้างอาคารของภาครัฐและเอกชน

description: ศึกษาเปรียบเทียบราคาค่าก่อสร้างงานอาคารของภาครัฐและเอกชน เพื่อวิเคราะห์ความแตกต่างขององค์ประกอบของราคางานก่อสร้าง และการศึกษาปัจจัยที่มีผลต่อการเสนอราคาค่าก่อสร้างต่อหน่วยงานภาครัฐและเอกชน ขั้นตอนการดำเนินงานวิจัย ประกอบด้วย การรวบรวมข้อมูลค่าก่อสร้างของภาครัฐและเอกชน การเปรียบเทียบราคาค่าก่อสร้างของราชการและเอกชนด้วยการสลับราคาต่อหน่วยในบัญชีปริมาณงาน การเปรียบเทียบราคาค่าก่อสร้างจากการจำลองเสนอราคาด้วยการนำแบบก่อสร้างงานอาคารของราชการจำนวน 5 อาคาร ไปให้ผู้รับจ้างเสนอราคาจำนวน 4-5 ราย และนำราคาที่ผู้รับจ้างเสนอมาเปรียบเทียบราคากับงานราชการ จัดทำแบบสอบถามผู้รับจ้างจำนวน 68 ราย เพื่อศึกษาและวิเคราะห์ปัจจัยที่มีผลต่อการเสนอราคาค่าก่อสร้างงานอาคารต่อหน่วยงานราชการและเอกชน ผลจากการเปรียบเทียบราคาด้วยการสลับราคาต่อหน่วยของงานเอกชนและราชการ พบว่า ราคาค่าก่อสร้างงานอาคารของเอกชนสูงกว่าราคาค่าก่อสร้างของราชการ โดยค่าก่อสร้างของเอกชนสูงกว่าทั้งในส่วนของค่าใช้จ่ายทางตรง และค่าดำเนินงานก่อสร้าง ผลจากการเปรียบเทียบราคาด้วยการจำลองเสนอราคา เมื่อใช้ราคาเฉลี่ยของผู้รับจ้างเป็นเกณฑ์ในการเปรียบเทียบราคา พบว่า ราคาค่าก่อสร้างของเอกชนสูงกว่าของราชการ ซึ่งประกอบด้วย ค่าใช้จ่ายทางตรงของเอกชนสูงกว่าของราชการ แต่ค่าดำเนินงานก่อสร้างของเอกชนต่ำกว่าของราชการ ผลจากการวิเคราะห์ปัจจัยด้วยกระบวนการลำดับชั้นเชิงวิเคราะห์ (AHP) พบว่า ปัจจัยที่ผู้รับจ้างให้ความสำคัญเมื่อต้องเสนอราคาต่อเอกชน ได้แก่ สถานะทางการเงินของผู้ว่าจ้าง ระยะเวลาก่อสร้าง สถานที่ก่อสร้าง และความผันผวนของต้นทุนค่าก่อสร้าง เช่น ค่าน้ำมันเชื้อเพลิง ค่าวัสดุ และค่าแรงงาน ส่วนปัจจัยที่ผู้รับจ้างให้ความสำคัญเมื่อต้องเสนอราคาต่อราชการ ได้แก่ มูลค่างาน เงื่อนไขของสัญญา และการแข่งขันราคา ผลจากงานวิจัยสรุปได้ว่า ค่าก่อสร้างในส่วนของค่าใช้จ่ายทางตรงของเอกชนสูงกว่าของราชการ และปัจจัยที่ทำให้ราคาค่าก่อสร้างของภาครัฐและเอกชนแตกต่างกัน ได้แก่ สถานะทางการเงินของผู้ว่าจ้าง ลักษณะของโครงการ เงื่อนไขของสัญญา ความผันผวนของต้นทุนค่าก่อสร้าง และสภาวะการแข่งขันราคา
DOI: 10.14457/cu.the.2007.1758
title: ปัจจัยกำหนดการลงทุนโดยตรงของอินเดียในไทย

description: อินเดียเป็นประเทศกำลังพัฒนาที่สำคัญมีการเจริญเติบโตทางเศรษฐกิจอย่างรวดเร็ว เป็นผลมาจากการใช้นโยบายเศรษฐกิจใหม่ (New Economy Policy) และนโยบายมองหาพันธมิตรทางตะวันออก (Look East Policy) ทำให้บริษัทอินเดียไปลงทุนในประเทศต่างๆมากขึ้น ประกอบกับในช่วงนั้น ไทยได้มีนโยบายมองหาพันธมิตรทางตะวันตก (Look West Policy) เช่นกันและต่อมายังได้มีการทำข้อตกลงเขตการค้าเสรีไทย-อินเดีย โดยเร่งลดภาษีในสินค้าบางส่วนทันที ส่งผลให้เกิดการลงทุนและการค้าระหว่างทั้งสองประเทศมากขึ้น การศึกษาในครั้งนี้มีวัตถุประสงค์เพื่อ ศึกษาถึงปัจจัยผลักดันการลงทุนของอินเดียในต่างประเทศ โดยพิจารณาว่าปัจจัยใดบ้างที่มีผลต่อการลงทุนโดยตรงของอินเดียในไทย ซึ่งวิธีการศึกษาจะใช้แบบจำลองทางเศรษฐมิติ ข้อมูลที่ใช้เป็นข้อมูลทุติยภูมิในช่วงปี 1985-2005 และได้เก็บแบบสอบถามจากบริษัทอินเดียที่มาลงทุนในไทย เพื่อนำผลการวิเคราะห์ของที่ได้ไปสนับสนุนผลที่ได้จากแบบจำลอง ผลการวิเคราะห์จากการศึกษาในครั้งนี้พบว่า ปัจจัยที่ผลักดันให้เกิดการลงทุนของอินเดียในต่างประเทศที่มีความสำคัญมากที่สุด ได้แก่ มูลค่าการส่งออกของบริษัทอินเดีย และอัตราการเปิดประเทศของอินเดีย ส่วนปัจจัยที่ดึงดูดการลงทุนของอินเดียโดยตรงในไทยที่มีความสำคัญมากที่สุด ได้แก่ อัตราการเปิดประเทศและการมีข้อตกลงเขตการค้าเสรี นอกจากนี้จากการศึกษาโดยใช้แบบสอบถามยังพบว่ามีปัจจัยอื่นๆ ที่มีผลต่อการลงทุนโดยตรงของอินเดียในไทยได้แก่ โครงสร้างพื้นฐานโดยเปรียบเทียบของทั้งสองประเทศ และการสนับสนุนจากรัฐของอินเดีย
DOI: 10.14457/cu.the.2007.1759
title: การวิเคราะห์ความต้องการจำเป็นของผู้ที่เกี่ยวข้องเพื่อส่งเสริมวินัยของนักเรียน : พหุกรณีศึกษาโรงเรียนมัธยมศึกษาในกรุงเทพมหานคร

description: วิเคราะห์ความต้องการจำเป็นของผู้เกี่ยวข้อง เพื่อส่งเสริมวินัยของนักเรียนในระดับมัธยมศึกษาตอนต้น และศึกษาแนวทางการส่งเสริมวินัยของนักเรียน รวมทั้งความสามารถของโรงเรียนและสมรรถภาพของครอบครัว ในการส่งเสริมวินัยของนักเรียนในระดับมัธยมศึกษาตอนต้น วิธีวิจัยเป็นแบบพหุกรณีศึกษา กรณีศึกษาคือ โรงเรียนมัธยมศึกษา 6 แห่ง ในกรุงเทพมหานคร ในการจัดเก็บข้อมูลใช้เทคนิคการสนทนากลุ่มและการเรียงรายการ แหล่งข้อมูลคือนักเรียน ครู และผู้ปกครอง จำนวน 157 คน เครื่องมือวิจัยประกอบด้วยแนวทางการการสนทนากลุ่ม และบัตรรายการเพื่อจัดเรียงลำดับความสำคัญของความต้องการจำเป็น การวิเคราะห์ข้อมูลใช้การวิเคราะห์เนื้อหา และสถิติบรรยาย ผลการวิจัยพบว่า 1) ความต้องการจำเป็นในการส่งเสริมวินัยของนักเรียนด้านความรับผิดชอบที่ได้รับมอบหมาย สาเหตุของการขาดวินัยของนักเรียนมาจากตัวนักเรียน เพื่อน ครอบครัว ครู และสภาพแวดล้อม แนวทางแก้ไขและส่งเสริมวินัยของนักเรียนต้องได้รับความร่วมมือจากครู ผู้ปกครองและนักเรียน โดยครูควรปรับเปลี่ยนวิธีสอน ครูและผู้ปกครองควรเอาใจใส่ดูแลนักเรียนอย่างใกล้ชิด ทั้งต้องเข้มงวดกวดขันและมีบทลงโทษที่เด็ดขาด โรงเรียนและผู้ปกครองควรร่วมมือกันในการแก้ปัญหาวินัยของนักเรียน ครูและผู้ปกครองควรเป็นตัวอย่างที่ดีแก่นักเรียน นักเรียนต้องรู้จักแบ่งเวลา มีจิตสำนึกในการรักษาระเบียบวินัย รู้จักบทบาทและหน้าที่ของตนเอง ปรึกษาพ่อ แม่และครูเมื่อมีปัญหา หรือไม่เข้าใจบทเรียน ควรเลียนแบบจากตัวอย่างที่ดี และรู้จักเลือกคบเพื่อน 2) ครูและผู้ปกครองมีความเห็นว่า โรงเรียนควรมีการจัดกิจกรรมที่ส่งเสริมวินัยให้มากขึ้น มีการประเมินผลการจัดกิจกรรม และมีการจัดภาระงานของครูให้เหมาะสม ควรส่งเสริมครูให้มีการติดตามนักเรียนที่ประพฤติผิด และเคร่งครัดวินัยของนักเรียนให้มากขึ้น 3) ครูและผู้ปกครองมีความเห็นว่า ครอบครัวมีสมรรถภาพในการส่งเสริมวินัยของนักเรียน ถ้าครอบครัวให้เวลาในการอบรมสั่งสอนและดูแลเด็กอย่างใกล้ชิด และการติดต่อร่วมมือกับโรงเรียนในการปลูกฝังวินัยนักเรียนอย่างใกล้ชิด ในลักษณะที่เน้นพื้นฐานของวัฒนธรรมไทย ยึดหลักประชาธิปไตยและใช้เหตุผล
DOI: 10.14457/cu.the.2007.1760
title: งานตรวจสอบสภาพอาคารด้านสถาปัตยกรรมตามกฎหมายควบคุมอาคาร : กรณีศึกษาโรงภาพยนตร์รวมหลายโรงในอาคารที่ประกอบกิจการหลายประเภทรวมกัน

description: พระราชบัญญัติควบคุมอาคาร ฉบับที่ 3 พ.ศ. 2543 มาตรา 32 ทวิได้กำหนดให้อาคารบางประเภทต้องจัดให้มีการตรวจสอบอาคารด้านวิศวกรรมและด้านสถาปัตยกรรม โดยมีผลบังคับใช้ตั้งแต่วันที่ 29 ธันวาคม 2550 เป็นต้นมา อาคารประเภทโรงภาพยนตร์รวมหลายโรงในอาคารที่ประกอบกิจการหลายประเภทรวมกันเป็นทั้งโรงมหรสพ และอาคารชุมนุมคน ซึ่งกฎหมายกำหนดให้มีการตรวจสอบด้วย การวิจัยนี้มีวัตถุประสงค์เพื่อศึกษา และสรุปแนวความคิดจากผู้เกี่ยวข้อง รวมทั้งหลักการสำคัญในการตรวจสอบอาคารทางด้านสถาปัตยกรรมตามกฏหมายควบคุมอาคาร เพื่อเสนอแนะแนวทางการตรวจสอบอาคารด้านสถาปัตยกรรม ตามกฏหมายควบคุมอาคารสำหรับโรงภาพยนตร์รวมหลายโรง ในอาคารที่ประกอบกิจการหลายประเภทรวมกัน การวิจัยนี้ดำเนินการวิจัยโดยการศึกษาหลักการ ทฤษฎี กฎหมาย และมาตรฐานที่เกี่ยวข้อง รวมถึงการสัมภาษณ์ผู้ทรงคุณวุฒิด้านการตรวจสอบสภาพ ตลอดจนมีการวิเคราะห์จากแบบของอาคารและสำรวจพื้นที่จริงของอาคารกรณีศึกษา เพื่อนำความคิดเห็นและข้อเท็จจริงมาประกอบการวิเคราะห์ข้อมูล ทั้งนี้เพื่อให้สามารถได้ข้อมูลในเชิงของพฤติกรรมการใช้พื้นที่ที่แท้จริงของคนในอาคาร และได้ข้อมูลของการปฏิบัติงานการตรวจสอบอาคารสำหรับผู้ตรวจสอบอาคาร จากผลการศึกษาพบว่า พื้นที่โรงภาพยนตร์มีมีความเสี่ยงอันตรายคือ 1. มีการใช้วัสดุตกแต่งเป็นพิเศษ เป็นสาเหตุของการเกิดเพลิงไหม้หรือการลุกลามของไฟได้ 2. ภายในโรงภาพยนตร์ขณะมีการใช้งานจะมีแสงสว่างเพียงเล็กน้อยไม่เอื้อต่อการอพยพ 3. ผู้ใช้พื้นที่ประกอบด้วยผู้ชมจำนวนมากอยู่รวมกัน อาจทำให้เกิดความโกลาหลเมื่อเกิดภาวะฉุกเฉิน 4. ห้องเก็บฟิล์ม หรือห้องฉายภาพยนตร์ มีช่องเปิดไหลต่อถึงกันได้ อาจเกิดการลุกลามของเปลวไฟและควันได้ แนวทางการตรวจสอบพื้นที่โรงภาพยนตร์ควรพิจารณาประเด็นที่ตรวจก่อนการใช้งาน และประเด็นที่ตรวจระหว่างมีการใช้ โดยประเด็นที่ต้องตรวจสอบแบ่งเป็น ประเด็นที่ตรวจสอบได้เฉพาะพื้นที่ที่ศึกษา และประเด็นที่ต้องได้รับการตรวจรวมทั้งระบบกับอาคารหลัก โดยประเด็นต่างๆ ที่ตรวจสอบได้เฉพาะพื้นที่ที่ศึกษา ควรให้ความสำคัญพื้นที่ 3 ส่วนคือ 1. พื้นที่ภายในโรงภาพยนตร์ย่อย 2. ทางสัญจรโดยรอบโรงภาพยนตร์ย่อย 3. ห้องฉายภาพยนตร์ การวิจัยนี้มีข้อเสนอแนะว่าปัจจุบันมีหน่วยงานที่ทำการตรวจสอบโรงภาพยนตร์ นั่นคือ กลุ่มงานตรวจสอบอาคารโรงมหรสพ กรมโยธาธิการและผังเมือง ซึ่งอาจเกิดความซ้ำซ้อนกับการตรวจสอบอาคารที่กำลังจะมีขึ้น อาจจะต้องยกเลิกและคงเหลือเพียงข้องบังคับเดียวเท่านั้น จำเป็นอย่างยิ่งที่ผู้ตรวจสอบอาคารและเจ้าของโรงภาพยนตร์ ให้ความสำคัญกับแผนการบริหารจัดการของผู้ตรวจสอบอาคาร เพื่อให้การตรวจสอบระบบบริหารจัดการความปลอดภัยในอาคารเป็นไปอย่างมีประสิทธิภาพ
DOI: 10.14457/cu.the.2007.1761
title: การวิเคราะห์การทรุดตัวของโครงสร้างท่อร้อยสายไฟฟ้าใต้ดินเนื่องจากการก่อสร้างข้างเคียง

description: ปัญหาการแตกร้าวของท่อร้อยสายไฟฟ้าใต้ดินในเขตกรุงเทพฯและปริมณฑลมักจะพบบ่อยครั้ง ซึ่งมีสาเหตุจากหลายประการและหนึ่งในสาเหตุหลักคือ ผลกระทบจากการก่อสร้างของสิ่งก่อสร้างข้างเคียง งานวิจัยนี้ศึกษาผลกระทบจากสิ่งก่อสร้างข้างเคียงต่อท่อร้อยสายไฟฟ้าใต้ดิน โดยมุ่งเน้นทำการศึกษาชนิดของโครงสร้างท่อร้อยสายไฟฟ้าที่ใช้กันอยู่ในเขตชุมชนเมือง ซึ่งมักนิยมใช้กันอยู่ 3 ประเภทของโครงสร้าง กล่าวคือ โครงสร้างท่อดันลอด (Pipe jacking) ระบบท่อเจาะดึงแนวราบ (Horizontal directional drilling) และการวางท่อแบบขุดเปิดหน้าดิน (Duct bank) จากนั้นวิเคราะห์การทรุดตัวด้วยวิธีไฟไนต์อิลิเม้นต์ โดยแบ่งงานก่อสร้างที่คาดว่าจะมีผลกระทบต่อระบบท่อร้อยสายไฟฟ้าออกเป็น 4 รูปแบบ ได้แก่ การขุดเปิดหน้าดิน งานก่อสร้างเสาเข็มกลุ่ม การปักเข็มพืด และงานก่อสร้างท่อสาธารณูปโภค ส่วนการจำลองสภาพชั้นดินที่ใช้ในการวิเคราะห์นั้น จะใช้ชั้นดินเชิงภาพรวมของพื้นที่ในเขต กรุงเทพฯและปริมณฑล โดยอ้างอิงผลข้อมูลหลุมเจาะจำนวน 256 หลุม การวิเคราะห์พบว่า ปัจจัยที่มีผลต่อการทรุดตัวและหน่วยแรงที่เกิดขึ้นในท่อร้อยสายไฟฟ้าใต้ดิน ได้แก่ ระยะห่างของสิ่งก่อสร้างข้างเคียง ขนาดความกว้างและความลึกของการขุดเปิดหน้าดิน น้ำหนักบรรทุกและความยาวของเสาเข็มกลุ่ม ตลอดจนขนาดของท่อสาธารณูปโภคข้างเคียง จากนั้นนำผลการวิเคราะห์มานำเสนอในรูปแบบกราฟความสัมพันธ์ระหว่างระยะห่างของท่อร้อยสายไฟฟ้าใต้ดินกับค่าที่สนใจ เช่น ค่าการทรุดตัว ค่าหน่วยแรงแนวแกน หน่วยแรงเฉือนและโมเมนต์ดัดที่เกิดขึ้นกับท่อร้อยสายไฟฟ้าใต้ดิน สำหรับผลการวิจัยนี้อาจจะนำไปเป็นแนวทางในการกำหนดขอบเขตอิทธิพลของผลกระทบจากการก่อสร้างข้างเคียง เพื่อใช้ป้องกันความเสียหายที่เกิดขึ้นกับระบบท่อร้อยสายไฟฟ้าในเขตชุมชนเมืองได้
DOI: 10.14457/cu.the.2007.1776
title: Conformation, energies and complexation between alkali cations and aspartic acid

description: This research work is separated into three parts employing density functional calculation. The first part, the gas phase conformations of various aspartic species including cationic (H3asp+), zwitterionic (H2asp), zwitteranionic (Hasp−) and dianionic (asp2−) were explored using potential energy surface (PES) method. Secondly, the complexations between alkali cations; lithium, sodium and potassium and species H2asp, Hasp− and asp2− of aspartic acid were investigated. The metal ion affinities in term of reaction enthalpy obtained by vibrational frequency calculation at 298.15 K for all complexes are reported. Finally, acid–dissociation constants, pKa of aspartic species in aqueous solution were determined using Polarize continuum model (PCM) as solvent–effect calculation.
DOI: 10.14457/cu.the.2007.1764
title: แนวทางการพัฒนาย่านเสาชิงช้า กรุงเทพมหานคร

description: ศึกษาวิวัฒนาการของย่านเสาชิงช้า และปัจจัยที่มีผลต่อการเปลี่ยนแปลงของย่าน วิเคราะห์สภาพพื้นที่ ปัญหา ข้อจำกัด นโยบาย แผนพัฒนาและโครงการที่มีผลกระทบในด้านเศรษฐกิจ สังคม แนวโน้มและศักยภาพการพัฒนาของย่านเสาชิงช้า เสนอแนวทางการพัฒนาย่านเสาชิงช้า ให้คงรักษาเอกลักษณ์ทางด้านประวัติศาสตร์และดำเนินกิจกรรมทางด้านเศรษฐกิจและสังคม ที่สอดคล้องกับการเปลี่ยนแปลงของกรุงเทพมหานครในปัจจุบัน การวิจัยในลักษณะของงานวิจัยเชิงคุณภาพ โดยศึกษาข้อมูลปฐมภูมิ ทุติยภูมิ การสำรวจชุมชน และการสังเกตพื้นที่ และวิเคราะห์ศักยภาพโดย SWOT analysis จากการศึกษาพบว่า ย่านเสาชิงช้าเป็นย่านที่มีพัฒนาการอย่างต่อเนื่อง และยังคงดำรงความเป็นแหล่งที่ตั้งของศูนย์กลางของศาสนสถาน โบราณสถาน กิจกรรมทางเศรษฐกิจ การปกครองและพื้นที่อาศัย จึงส่งผลให้ย่านเสาชิงช้ามีบทบาท และความสำคัญต่อกรุงเทพมหานครจากในอดีตจนถึงปัจจุบัน อย่างไรก็ตาม อาจกล่าวได้ว่าย่านเสาชิงช้ายังคงเป็นย่านแหล่งศาสนสถาน และที่ตั้งหน่วยงานบริหารท้องถิ่นของกรุงเทพมหานคร ย่านกิจกรรมการค้าที่ผูกพันกับศาสนา ย่านอยู่อาศัย และย่านการให้บริการในเรื่องร้านขายอาหาร แต่กิจกรรมในเชิงพาณิชย์ของย่านเสาชิงช้ากำลังลดความสำคัญ เนื่องจากมีย่านพาณิชยกรรม และศูนย์การค้าที่ทันสมัยกระจายตัวอยู่ทั่วไปในกรุงเทพฯ โดยเฉพาะอย่างยิ่งนโยบายของรัฐบาลที่มีแผนการย้ายหน่วยงานราชการทั้งหมดไปยังพื้นที่รอบนอก และแผนการปรับเปลี่ยนศาลาว่าการกรุงเทพมหานครให้เป็นอาคารที่ส่งเสริมการอนุรักษ์ศิลปวัฒนธรรม ย่านเสาชิงช้าจึงซบเซาและเผชิญหน้ากับปัญหา ทั้งด้านกายภาพ เศรษฐกิจและสังคม ซึ่งทั้งหมดจะนำไปสู่ความเสื่อมโทรมของย่านยิ่งขึ้น จึงจำเป็นต้องวางแนวทางพัฒนาเพื่อยังคุณค่าของย่านประวัติศาสตร์แห่งนี้ และฟื้นคืนภาวะเศรษฐกิจเพื่อแก้ไขปัญหาความซบเซา และนำความมีชีวิตชีวามาสู่ชุมชนย่านเสาชิงช้าอย่างยั่งยืน แนวทางการพัฒนาย่านเสาชิงช้า จึงเป็นการนำเอาทรัพยากร ที่มีอยู่แล้วมาใช้ให้เกิดประโยชน์สูงสุด และการตอบสนองความต้องการของชุมชนในด้านการส่งเสริมรายได้ยุทธศาสตร์การพัฒนา จึงต้องเป็นการเพิ่มบทบาทของการท่องเที่ยวให้กับย่านเสาชิงช้า และส่งเสริมการท่องเที่ยวให้เป็นกิจกรรมหลักนำรายได้มาสู่ชุมชน การพัฒนาจึงเป็นทั้งในเชิงรุกคือส่งเสริมการท่องเที่ยวเชิงประวัติศาสตร์ศิลปวัฒนธรรม และพัฒนาชุมชนโดยทั่วไป เพื่อให้เกิดสภาพแวดล้อมที่ดีต่อชุมชนของย่านเสาชิงช้า และเป็นการอำนวยความสะดวกและความปลอดภัยให้กับนักท่องเที่ยว
DOI: 10.14457/cu.the.2007.1765
title: แนวทางการออกแบบพื้นที่สาธารณะบริเวณโดยรอบสถานีรถไฟฟ้าบีทีเอส สถานีสนามกีฬาแห่งชาติ สถานีสยาม สถานีชิดลมและสถานีเพลินจิต

description: ศึกษาการเปลี่ยนแปลงและหาแนวทางการออกแบบพื้นที่สาธารณะ โดยรอบพื้นที่สถานีรถไฟฟ้าบีทีเอส สถานีสนามกีฬาแห่งชาติ สถานีสยาม สถานีชิดลมและสถานีเพลินจิต โดยมีวัตถุประสงค์เฉพาะดังนี้ 1) เพื่อศึกษาสภาพการเปลี่ยนแปลงทางกายภาพของพื้นที่สาธารณะ (public areas) โดยรอบสถานีรถไฟฟ้าบีทีเอสทั้งสี่สถานี 2) เพื่อวิเคราะห์ผลกระทบทางกายภาพที่เกิดขึ้นกับพื้นที่สาธารณะ (public areas) โดยรอบสถานีรถไฟฟ้าบีทีเอสทั้งสี่สถานี 3) เพื่อเสนอแนวทางในการออกแบบและปรับปรุงทางกายภาพบริเวณพื้นที่สาธารณะ (public areas) โดยรอบสถานีรถไฟฟ้าบีทีเอสทั้งสี่สถานี การวิจัยครั้งนี้ใช้การวิจัยเชิงสำรวจและการสังเกต จากการศึกษาพบว่า พื้นที่สาธารณะบริเวณโดยรอบมีการเปลี่ยนแปลงมากภายหลังจากการเกิดขึ้นของระบบรถไฟฟ้าบีทีเอส โดยเฉพาะการเพิ่มขึ้นของพื้นที่สาธารณะในระดับที่สองที่เกิดขึ้นตามมากับระบบรถไฟฟ้ายกระดับ รวมถึงกิจกรรมที่ตามมาในพื้นที่สาธารณะในระดับที่สองที่เกิดขึ้น เช่นกิจกรรมการเปลี่ยนถ่ายการสัญจรระหว่างระบบรถไฟฟ้าบีทีเอส กับระบบเดิมที่ระดับพื้นดิน การเชื่อมโยงระหว่างกิจกรรมการค้าของแต่ละย่านบนพื้นที่ศึกษาด้วยพื้นที่สาธารณะใหม่ที่เกิดขึ้น และการเชื่อมโยงระหว่างกิจกรรมการสัญจร กิจกรรมการค้า และกิจกรรมต่างๆ ที่เกิดขึ้นซ้อนทับกันในพื้นที่สาธารณะในพื้นที่ทั้งสี่สถานี แนวทางในการออกแบบพื้นที่สาธารณะบริเวณโดยรอบสถานีรถไฟฟ้าบีทีเอส ได้เสนอแนะแนวทางการออกแบบปรับปรุงพื้นที่ให้สอดคล้องกับบริบทของพื้นที่เดิม กิจกรรมและระบบการขนส่งยกระดับ ดังนี้ 1) วางผังแนวทางการพัฒนาพื้นที่สาธารณะที่สอดคล้องกันระหว่างระบบขนส่งมวลชนกับพื้นที่โดยรอบ 2) แนวทางการออกแบบพื้นที่สาธารณะและกิจกรรมทั้งระดับพื้นดิน ระดับที่สองหรือระดับที่สูงขึ้นไป 3) แนวทางการออกแบบพื้นที่ให้มีความเป็นเอกลักษณ์เฉพาะตัว และส่งเสริมกิจกรรมของย่านการค้าทันสมัยใจกลางเมือง กับระบบขนส่งมวลชนที่ทันสมัย สุดท้ายในการวิจัยครั้งนี้ยังได้เสนอแนวทางในการปฏิบัติ เพื่อจะเป็นแนวทางในการพัฒนาตลอดจนข้อเสนอแนะสำหรับพื้นที่สาธารณะ ที่มีลักษณะใกล้เคียงกันหรือเหมือนกันต่อไป
DOI: 10.14457/cu.the.2007.1766
title: การคัดแยกและลักษณะสมบัติของราที่สลายสารพอลิไซคลิกแอโรแมติกไฮโดรคาร์บอน

description: งานวิจัยนี้ได้คัดแยกราที่มีความสามารถสูงในการย่อยสลายสารประกอบกลุ่มพอลิไซคลิกแอโรแมติกไฮโดรคาร์บอน โดยเก็บตัวอย่างราจากแหล่งต่างๆในประเทศไทยและนำมาแยกเชื้อให้บริสุทธิ์ จากตัวอย่างราที่แยกได้ทั้งหมด 153 ไอโซเลต พบว่ามีเพียง 1.3% ที่ได้แสดงความสามารถสูงในการย่อยสลายสารประกอบกลุ่มดังกล่าว จากการพิสูจน์เอกลักษณ์ของราโดยการเปรียบเทียบลำดับนิวคลีโอไทด์ระหว่างบริเวณ ITS1 และ ITS2 พบว่าไอโซเลตที่มีความสามารถสูงสุดในการย่อย PAH ได้หลายชนิดคือ Agrocybe sp. CU-43 รองลงมาได้แก่ Xylaria sp. CU-1 เมื่อทดสอบในอาหารที่มีไนโตรเจนจำกัด พบว่าราทั้ง 2 สายพันธุ์สามารถย่อย PAH ความเข้มข้น 100 มก. ต่อลิตรหลายชนิดได้ดี โดยพบว่า Agrocybe sp. CU-43 และ Xylaria sp. CU-1 สามารถย่อยสลายฟลูออรีนได้ดีที่สุดคือย่อยสลายได้ 100% และ 94.5% ภายใน 6 วัน ตามลำดับ และสามารถย่อยสลายแอนทราซีนได้ 91.2% และ 68.0% ย่อยฟีแนนทรีนได้ 99.2% และ 71.0% ภายใน 21 วัน ย่อยฟลูออแรนทรีนได้ 67.9% และ 24.3% และย่อยไพรีนได้ 81.2% และ 24.3% ภายใน 30 วันตามลำดับ และพบว่า Agrocybe sp. CU-43 สามารถทนต่อฟลูออรีนได้สูงถึง 750 มก. ต่อลิตร สารมัธยันตร์ที่ได้จากการย่อยสลายฟลูออรีนที่สำคัญ ได้แก่ 9-ฟลูออรีนอลซึ่งพบเป็นสารมัธยันตร์หลักและ 9-ฟลูออรีโนน โดยสารมัธยันตร์ทั้ง 2 ชนิด มีความเป็นพิษน้อยกว่าฟลูออรีน และพบว่า 9-ฟลูออรีนอลไม่ใช่สารมัธยันตร์สุดท้ายของกระบวนการย่อยสลายฟลูออรีน Agrocybe sp. CU-43 สามารถผลิตแลคเคสได้สูง ร่วมกับผลิตแมงกานีสเพอร์ออกซิเดสในระหว่างที่มีการย่อยสลายฟลูออรีนเข้มข้น 500 มก. ต่อลิตร โดยมีแอคติวิตีของแลคเคสสูงสุดในสัปดาห์ที่ 3 เท่ากับ 470 หน่วยต่อมล. และแมงกานีสเพอร์ออกซิเดสสูงสุดในสัปดาห์ที่ 4 เท่ากับ 4.34 หน่วยต่อ มล. แต่ไม่พบแอคติวิตีของลิกนินเปอร์ออกซิเดส จากการตรวจสอบการแสดงออกของยีนแลดเคสซึ่งเป็นเอนไซม์หลักที่เกี่ยวข้องกับการสลายฟลูออรีน โดยการออกแบบไพรเมอร์ที่จำเพาะต่อแลคเคสของ Agrocybe sp. CU-43 พบว่าการแสดงออกของยีนแลคเคสสอดคล้องกับแอคติวิตีที่ตรวจพบในระหว่างการย่อยสลายฟลูออรีน นอกจากนี้รา Agrocybe sp. CU-43 ยังมีการเจริญได้ดีในระหว่างการย่อยสลายฟลูออรีนเข้มข้น 500 มก. ต่อลิตรด้วย Agrocybe sp. CU-43 ยังสามารถย่อยสายฟลูออรีนความเข้มข้น 250 ไมโครกรัมต่อดินแห้ง 1 กรัมในแบบจำลองดินได้ ทั้งในภาวะที่ปลอดเชื้อซึ่งย่อยฟลูออรีนได้อย่างสมบูรณ์ และในภาวะที่อยู่ร่วมกับเชื้อท้องถิ่นที่สามารถย่อยฟลูออรีนได้ 98% ในเวลา 4 สัปดาห์ งานวิจัยนี้เป็นงานวิจัยแรกที่ได้รายงานการพบแอคติวิตีและการแสดงออกของแลคเคส ในระหว่างการย่อยสลายฟลูออรีนด้วยราในสกุล Agrocybe และเป็นรายงานแรกที่ได้แสดงลำดับนิวคลีโอไทด์บางส่วนของยีนแลคเคสของราในสกุล Agrocybe รวมทั้งเป็นรายงานแรกที่แสดงว่าราในสกุล Xylaria สามารถย่อยสลายสารประกอบพอลิไซคลิกแอโรมาติกไฮโดรคาร์บอนได้ รา Xylaria sp. CU-1 และ Agrocybe sp. CU-43 ที่คัดแยกได้จากงานวิจัยนี้มีศักยภาพสูง ในการนำไปประยุกต์ใช้เพื่อบำบัดการปนเปื้อนของสารประกอบพอลิไซคลิกแอโรแมติกไฮโดรคาร์บอน ในน้ำและในดินได้ต่อไป
DOI: 10.14457/cu.the.2007.1767
title: ผลของแอนตี้โปรเจสตินต่อการเปลี่ยนแปลงของมดลูกและการแสดงออกของตัวรับโปรเจสเตอโรน ในมดลูกแมวที่ได้รับยาเมดด๊อกซี่โปรเจสเตอโรน อะซิเตท

description: อะกลีพริสโตน เป็นแอนตี้โปรเจสตินที่มีฤทธิ์ในการยับยั้งการทำงานของฮอร์โมนโปรเจเตอโรน โดยการแย่งจับกับตัวรับ มีการนำมาใช้ในเหนี่ยวนำการคลอดในสุนัขและแมว รักษามดลูกอักเสบเป็นหนองในสุนัข รักษาภาวะการขยายใหญ่ของเต้านมแมว อันเป็นผลมาจากการได้รับฮอร์โมนคุมกำเนิดเมดด๊อกซี่โปรเจสเตอโรน อะซิเตท (MPA) เพื่อคุมกำเนิดในสัตว์ การศึกษานี้มีวัตถุประสงค์เพื่อดูการเปลี่ยนแปลงมดลูกแมว ภายหลังการใช้ยาแอนตี้โปรเจสตินในแมวที่ได้รับยาคุมกำเนิด MPA โดยใช้แมว 18 ตัว ในระยะ interoestrus แบ่งเป็น 3 กลุ่มๆ ละ 6 ตัว ได้แก่ กลุ่มควบคุม กลุ่มได้รับ MPA และกลุ่มที่ได้รับอะกลีพริสโตน ทำการตรวจทางพยาธิวิทยาทางมหกายวิภาค จุลพยาธิวิทยา และตรวจหาการงอกขยาย ตัวรับฮอร์โมนโปรเจสเตอโรน ด้วยวิธีอิมมูนโนฮิสโตเคมี ภายหลังที่ได้รับ aglepristone ผลในการตรวจทางมหกายวิภาคพบว่าน้ำหนักมดลูก เส้นผ่านศูนย์กลาง และความหนา มีค่าเฉลี่ยต่ำกว่ากลุ่มที่ได้รับ MPA ผลทางจุลพยาธิวิทยาพบว่าความหนาของชั้น endometrium และ myometrium แตกต่างกันอย่างไม่มีนัยสำคัญทางสถิติ (P=0.92 และ P=0.78 ตามลำดับ) ลักษณะการจัดเรียงของตัวและรูปร่างเซลล์บริเวณ luminal epithelium ภายหลังที่ได้รับยา aglepristone นั้น พบการเรียงตัวของบางตัวเป็นแบบ single layer และเรียงตัวแบบ pseudostratified เซลล์เยื่อบุมีรูปร่าง columnar พบแมว 1 ตัวในกลุ่มที่ได้รับอะกลีพริสโตน มีลักษณะการเรียงตัวแบบงอกขยาย (hyperplasia) และมีแบคทีเรียอยู่ภายในต่อมมดลูกจำนวนมาก ซึ่งแสดงให้เห็นลักษณะของเยื่อบุมดลูกอักเสบ (endometritis) หรือ CEH อันเป็นสภาพเริ่มต้นจากการขยายใหญ่ของ endometrial gland การหนาตัวของ luminal และ glandular epithelium ความหนาแน่นของ endometrial gland การขยายของ endometrial gland สารคัดหลั่งใน endometrial gland รวมทั้งการคั่งเลือดและเลือดออกในมดลูก อยู่ในระดับแตกต่างกันอย่างไม่มีนัยสำคัญทางสถิติ ค่าดัชนี PCNA ภายหลังที่ได้รับยา aglepristone พบค่าดัชนี PCNA ต่ำกว่าแมวกลุ่มที่ฉีดยาคุมกำเนิด MPA อย่างไม่มีนัยสำคัญทางสถิติทั้งใน luminal and glandular epithelium (P=0.47 และ P=0.10 ตามลำดับ) ผลของ PR score ภายหลังที่ได้รับยา aglepristone นั้นพบว่าทั้งใน luminal and glandular epithelium มีระดับ PR score สูงกว่ากลุ่มที่ฉีดยาคุมกำเนิด MPA อย่างไม่มีนัยสำคัญทางสถิติ (P=0.42 และ P=0.37) จากผลการศึกษานี้แสดงให้เห็นว่ามดลูกแมวภายหลังที่ได้รับยา aglepristone ไม่มีความแตกต่างกับแมวที่ได้รับยาคุมกำเนิด MPA ทั้งทางพยาธิสภาพและการแสดงออกของตัวรับโปรเจสเตอโรน อาจต้องทำการศึกษาต่อไปในอนาคตเพื่อให้ได้ผลการทดลองที่ชัดเจนขึ้น
DOI: 10.14457/cu.the.2007.1768
title: การทดสอบประสิทธิภาพของตลาดสินค้าเกษตรล่วงหน้าแห่งประเทศไทย ในการทำหน้าที่ให้ข้อมูลราคาสินค้าในอนาคต

description: ศึกษาเพื่อทดสอบความมีประสิทธิภาพของตลาดสินค้าเกษตรล่วงหน้าแห่งประเทศไทยในการทำหน้าที่ Price Discovery และหน้าที่เป็นเครื่องมือบริหารความเสี่ยง รวมทั้งศึกษาลักษณะระดับของ Price Discovery ว่ามีการเปลี่ยนแปลงในแต่ละช่วงเวลาอย่างไร และศึกษาปัจจัยที่มีอิทธิพลต่อระดับของ Price Discovery โดยทำการศึกษาในสินค้า 4 ชนิด ได้แก่ ยางแผ่นรมควันชั้น 3 ข้าวขาว 5% ยางแท่งเอสทีอาร์ 20 และน้ำยางข้น ผลการศึกษาพบว่า ยางแผ่นรมควันชั้น 3 เป็นสินค้าที่มีประสิทธิภาพในการทำหน้าที่ Price discovery และหน้าที่เป็นเครื่องมือบริหารความเสี่ยงได้ดีที่สุด ในขณะที่ยางแท่งเอสทีอาร์ 20 และน้ำยางข้น เป็นสินค้าที่มีประสิทธิภาพในการทำหน้าที่ Price discovery และหน้าที่เป็นเครื่องมือบริหารความเสี่ยงได้ในระดับกลาง ส่วนข้าวขาว 5% เป็นสินค้าที่มีประสิทธิภาพในการทำหน้าที่ Price discovery และหน้าที่เป็นเครื่องมือบริหารความเสี่ยงได้ในระดับต่ำ ส่วนการศึกษาปัจจัยที่มีอิทธิพลต่อระดับของ Price discovery ซึ่งในที่นี้พิจารณาเพียงปัจจัยเดียวคือ ปริมาณการซื้อขายในตลาดล่วงหน้า ผลการศึกษาไม่พบความสัมพันธ์ระหว่างระดับ Price discovery กับปริมาณการซื้อขายในตลาดล่วงหน้าของสินค้าทั้ง 4 ชนิด
DOI: 10.5281/zenodo.3345809
title: ENERGISE Living Lab Country Report - Switzerland

description: In Switzerland, the two ENERGISE Living Labs (ELLs) took place in the City and Canton of Geneva, in the French-speaking region of the country. The first Living Lab (ELL1) included 20 households with diverse profiles, from one- and two-person households to families with two or three children, and with participants of all age groups. A large majority of them lived in multi-family houses or larger apartment buildings, reflecting the housing situation in Switzerland. The second Living Lab (ELL2) was organised in a community of place, a housing cooperative located in the Geneva city center. The participants' profile was also varied in terms of age group and type of households.
DOI: 10.5281/zenodo.3345810
title: ENERGISE Living Lab Country Report - Switzerland

description: In Switzerland, the two ENERGISE Living Labs (ELLs) took place in the City and Canton of Geneva, in the French-speaking region of the country. The first Living Lab (ELL1) included 20 households with diverse profiles, from one- and two-person households to families with two or three children, and with participants of all age groups. A large majority of them lived in multi-family houses or larger apartment buildings, reflecting the housing situation in Switzerland. The second Living Lab (ELL2) was organised in a community of place, a housing cooperative located in the Geneva city center. The participants' profile was also varied in terms of age group and type of households.